open-index/open-wikipedia-markdown huggingface dataset:
მარიამ ქვრივიშვილი

**მარიამ ქვრივიშვილი** (დ. 11 ივნისი, 1990, თბილისი) — ქართველი პოლიტიკოსი. საქართველოს მე-10 მოწვევის პარლამენტის წევრი 2020-2021 წლებში. არის „ქართული ოცნება — დემოკრატიული საქართველოს“ პოლიტიკური საბჭოს წევრი. 2025 წლის 24 ივნისიდან - საქართველოს ეკონომიკისა და მდგრადი განვითარების მინისტრი.

## ბიოგრაფია
2010-2012 წლებში იყო შპს „აჭარა ჯგუფის“ ადამიანური რესურსების მართვის ხელმძღვანელის მოადგილე. 2012-2014 წლებში იყო სსიპ ტურიზმის ეროვნული ადმინისტრაციის ხელმძღვანელის მოადგილე. 2014-2019 წლებში იყო შპს „ვოიაჟერის“ გენერალური დირექტორი; ა/კ flydubai-ს რეგიონული მენეჯერი საქართველოში. 2019-2020 წლებში იყო სსიპ ტურიზმის ეროვნული ადმინისტრაციის ხელმძღვანელი.

2020 წლის 11 დეკემბრიდან 2021 წლის 25 მაისამდე იყო საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. 2021 წლის 24 მაისიდან საქართველოს ეკონომიკისა და მდგრადი განვითარების მინისტრის მოადგილე. 2025 წლის 24 ივნისიდან საქართველოს ეკონომიკისა და მდგრადი განვითარების მინისტრი

2024 წლის არჩევნებისთვის ქვრივიშვილი „ქართული ოცნების“ საპარლამენტო სიის მეთორმეტე ნომრად წარადგინეს. 

## რესურსები ინტერნეტში
* 
* 

## სქოლიო
კატეგორია:დაბადებული 1990
კატეგორია:დაბადებული 11 ივნისი
კატეგორია:საქართველოს X მოწვევის პარლამენტის წევრები
კატეგორია:თბილისში დაბადებულები
კატეგორია:საქართველოს X მოწვევის პარლამენტის ქალი წევრები
კატეგორია:„ქართული ოცნების“ წევრები
კატეგორია:ცოცხალი ადამიანები
სუმბატ კიურეღიანი

**სუმბატ კიურეღიანი** (დ. 8 მარტი, 1969, ბოგდანოვკა) — ქართველი პედაგოგი და პოლიტიკოსი. საქართველოს მე-10 მოწვევის პარლამენტის წევრი 2020 წლიდან.

## ბიოგრაფია
დაიბადა 1969 წლის 8 მარტს. დაამთავრა ერევნის სასოფლო სამეურნეო ინსტიტუტი, აგრონომის სპეციალობით. 1994-2005 წლებში იყო გორელოვკის საშუალო სკოლის პედაგოგი. 2005-2006 წლებში იყო ამავე სკოლის დირექტორი. 2006-2010 წლებში იყო ნინოწმინდის საკრებულოს წევრი. 2010-2012 წლებში იყო საკრებულოს თავმჯდომარის მოადგილე. 2012-2020 წლებში იყო ნინოწმინდის საკრებულოს თავმჯდომარე.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.

## რესურსები ინტერნეტში
* 

## სქოლიო
კატეგორია:დაბადებული 1969
კატეგორია:დაბადებული 8 მარტი
კატეგორია:საქართველოს X მოწვევის პარლამენტის წევრები
კატეგორია:ნინოწმინდაში დაბადებულები
კატეგორია:„ქართული ოცნების“ წევრები
ავთანდილ ენუქიძე

**ავთანდილ ენუქიძე** (დ. 13 დეკემბერი, 1954) — ქართველი პოლიტიკოსი.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „საქართველოს პატრიოტთა ალიანსი“. პარტიის მიერ პარლამენტის ბოიკოტის მიუხედავად, 2021 წლის იანვარში პარტიული სიის პირველი სამი ნომრის (ირმა ინაშვილი, გიორგი ლომია, გოჩა თევდორაძე) ადგილმონაცვლე დეპუტატებთან ერთად (ფრიდონ ინჯია, დავით ზილფიმიანი, გელა მიქაძე) შევიდა პარლამენტში, რითაც გაემიჯნა პატრიოტთა ალიანსს და სხვებთან ერთად გამოაცხადა ახალი პარტიის, „ევროპელი სოციალისტების“ შექმნის შესახებ.

## ბიოგრაფია
1971-1972 წლებში იყო თბილისის ტყავსაგალანტერო ფაბრიკის მუშა. 1973-1978 წლებში იყო საქართველოს პოლიტექნიკური ინსტიტუტის სტუდენტი. 1978-1983 წლებში იყო საქართველოს პოლიტექნიკური ინსტიტუტის კათედრის თანამშრომელი, კომკავშირის მდივანი. 1983 წელს იყო კომკავშირის ცკ-ის კომისარი. 1983-1985 წლებში იყო კომკავშირის ლენინის რაიკომის პირველი მდივანი. 1985-1988 წლებში იყო სალოკომოტივო დეპოს პარტიული კომიტეტის მდივანი. 1988-1990 წლებში იყო რკინიგზის თბილისის კვანძის პარტიული კომიტეტის მდივანი.  1990-2003 წლებში მუშაობდა საქართველოს შინაგან საქმეთა სამინისტროში. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „საქართველოს პატრიოტთა ალიანსი“

## რესურსები ინტერნეტში
* 

## სქოლიო
კატეგორია:დაბადებული 1954
კატეგორია:დაბადებული 13 დეკემბერი
კატეგორია:თბილისში დაბადებულები
კატეგორია:საქართველოს X მოწვევის პარლამენტის წევრები
რიმა ბერაძე

**რამინა (რიმა) ბერაძე** (დ. 28 ოქტომბერი, 1955, ოზურგეთი) — ქართველი ეკონომისტი, პოლიტოლოგი და პოლიტიკოსი. თბილისის საკრებულოს 2 მოწვევის (2014, 2017) და საქართველოს X მოწვევის პარლამენტის წევრი.

დაამთავრა საქართველოს სასოფლო-სამეურნეო ინსტიტუტი, ბაქოს უმაღლესი პოლიტოლოგიის სკოლა, საქართველოს ჩაისა და სუბტროპიკულ კულტურათა საკავშირო სამეცნიერო კვლევითი ინსტიტუტი.

1977–1984 წლებში იყო ოზურგეთის მაღაროთა სამმართველოს კადრების განყოფილების გამგე. 1977–1985 წლებში სხვადასხვა თანამდებობას იკავებდა სამთოქიმია ოზურგეთის მადანთა სამმართველოში. 1984–1985 წლებში მშენებარე პანსიონატ „მთის ბროლის“ დირექტორი. 1985–1992 წლებში ოზურგეთის კპ რაიკომის მდივანი. 1992–1995 წლებში ოზურგეთის მერის პირველი მოადგილე. 1996–2005 წლებში საქართველოს პრეზიდენტის აპარატის დსთ-სა და „მშვიდობიანი კავკასიის“ განყოფილების უფროსი. 2005–2007 წლებში საქართველოს ფინანსთა სამინისტროს თბილისის საგადასახადო დეპარტამენტიის ინსპექციის აპარატის ადმინისტრაციის უფროსი. 2012 წლიდან პოლიტიკური გაერთიანება „ქართული ოცნება — დემოკრატიული საქართველოს“ ჩუღურეთის საოლქო ორგანიზაციის თავმჯდომარე.

## სქოლიო 
კატეგორია:დაბადებული 28 ოქტომბერი
კატეგორია:დაბადებული 1955
კატეგორია:ოზურგეთში დაბადებულები
კატეგორია:საქართველოს სასოფლო-სამეურნეო ინსტიტუტის კურსდამთავრებულები
კატეგორია:ჩაისა და სუბტროპიკულ კულტურათა საკავშირო სამეცნიერო კვლევითი ინსტიტუტის კურსდამთავრებულები
კატეგორია:საქართველოს X მოწვევის პარლამენტის წევრები
კატეგორია:„ქართული ოცნების“ წევრები
კატეგორია:ცოცხალი ადამიანები
ალოტის ეკლესია

ტერმინი **ალოტის ეკლესია** შესაძლოა აღნიშნავდეს:

* ალოტის პირველი ეკლესია — არქიტექტურული ძეგლი თიანეთის მუნიციპალიტეტის სოფელ ალოტში დასავლეთით;
* ალოტის მეორე ეკლესია — არქიტექტურული ძეგლი თიანეთის მუნიციპალიტეტის სოფელ ალოტში კოხის მთის წვერზე;
* ალოტის მესამე ეკლესია — არქიტექტურული ძეგლი თიანეთის მუნიციპალიტეტის სოფელ ალოტში 3,5 კილომეტრზე მდინარე თეთრხევის სათავესთან.
ვეძათხევის ეკლესია

ტერმინი **ვეძათხევის ეკლესია** შესაძლოა აღნიშნავდეს:

* ვეძათხევის პირველი ეკლესია — არქიტექტურული ძეგლი თიანეთის მუნიციპალიტეტის სოფელ ვეძათხევის ჩრდილოეთით'
* ვეძათხევის მეორე ეკლესია — არქიტექტურული ძეგლი თიანეთის მუნიციპალიტეტის სოფელ ვეძათხევის დასავლეთით.
ჰანა მიურეი

**ტეგან ლაურენ-ჰანა მიურეი** (დ. 1 ივლისი, 1989) — ინგლისელი მსახიობი. ცნობილია „კესი ეინსვორტის“ როლით „E4“-ს თინეიჯერულ დრამა სერიალში „Skins“ (2007–2008; 2013), რომლისთვისაც მან მიიღო BAFTA-ს აუდიენციის ჯილდო და „ჯილის“ როლით „HBO“-ს სერიალში *„სამეფო კარის თამაშები“* (2012–2019), რომლისთვისაც იგი ნომინირებული იყო კინომსახიობთა გილდიის ჯილდოზე. მან აღიარება მოიპოვა ნათამაშები როლებით ფილმებში „*Martine“* (2014) და ფილმში *Bridgend* (2015).

## ადრეული ცხოვრება
მიურეი დაიბადა და გაიზარდა ბრისტოლში. მისი მშობლები მუშაობდნენ ბრისტოლის უნივერსიტეტში. მიურეის მამა იყო პროფესორი, ხოლო დედა კვლევების ტექნიკოსი. მან მიიღო ინგლისურის ხარისხი, ქუინზ კოლეჯში, კემბრიჯში. მან შეისწავლა გერმანული ენა „North Bristol Post 16 Centre“-ში, და იგი იყო „Bristol Old Vic Young Company“-ის წევრი.

## რესურსები ინტერნეტში
* 

## სქოლიო
კატეგორია:დაბადებული 1 ივლისი
კატეგორია:დაბადებული 1989
კატეგორია:ინგლისელი ქალი მსახიობები
კატეგორია:ინგლისელი ქალი კინომსახიობები
კატეგორია:ცოცხალი ადამიანები
ეკა სეფაშვილი

**ეკატერინე (ეკა) სეფაშვილი** (დ. 1 ივლისი, 1973, თბილისი) — ქართველი პოლიტიკოსი. იკავებდა საქართველოს რეგიონული განვითარებისა და ინფრასტრუქტურის მინისტრის მოადგილის თანამდებობას.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.

## რესურსები ინტერნეტში
* 

## სქოლიო
კატეგორია:დაბადებული 1 ივლისი
კატეგორია:დაბადებული 1973
კატეგორია:საქართველოს X მოწვევის პარლამენტის წევრები
კატეგორია:თბილისში დაბადებულები
კატეგორია:საქართველოს X მოწვევის პარლამენტის ქალი წევრები
კატეგორია:„ქართული ოცნების“ წევრები
კატეგორია:„ხალხის ძალის“ წევრები
კატეგორია:ცოცხალი ადამიანები
მამლის მთის ნასოფლარი

**მამლის მთის ნასოფლარი** — არქეოლოგიური ძეგლი ადიგენის მუნიციპალიტეტის დაბა აბასთუმანში. განეკუთვნება შუა საუკუნეებს. მდებარეობს მამლის მთის სამხრეთით, მთის მოვაკებულ ქედზე.

ნასოფლარი დასავლეთიდან მდინარე კურცხანის ხეობას და ფერსათის მთას გაჰყურებს, აღმოსავლეთიდან მდინარე მამლის წყაროს ხეობას,  ჩრდილოეთიდან მამლის მთის კლდოვანი მასივი საზღვრავს, ხოლო სამხრეთით კურცხანის ხეობის ქვემო წელს გასცქერის. ნასოფლარის ტერიტორიაზე 10-მდე ნაგებობის კედლის ნაშთები და სამოსახლო ბუდეები ფიქსირდება. ნაგებობები რელიეფზეა მორგებული და უმეტესად სამი მხრიდან ნაწილობრივ ან მთლიანად მიწაშია შედგმული. კედლები ამოყვანილია კლდის სხვადასხვა ზომის ფლეთილი ქვებისგან, ზოგან გამოყენებულია მოზრდილი ლოდები. წყობა მშრალია, დუღაბის გარეშე. სათავსი თუ საცხოვრებელი ნაგებობები სწორკუთხა ფორმისაა.

ნასოფლარის ცენტრალურ ნაწილზე შედარებით უკეთაა ბანურ სახურავიანი საცხოვრებელი სახლი შემორჩენილი. დაზიანებულია საყრდენი კედლები და ნაწილობრივ ჩამოქცეულია სახურავი, თუმცა ჯერ კიდევ შემორჩენილია ჰორიზონტალურად გადებული ხის კოჭები. ნასოფლარზე უმეტესად ერთოთახიანი საცხოვრებელი ნაგებობები გვხვდება, თუმცა კურცხანის ხეობისკენ მიმართულ დამრეც ფერდზე ვხვდებით კედლით ორ დამოუკიდებელ სწორკუთხა სივრცედ გაყოფილ ნაგებობის ნაშთსაც. ნასოფლარის ჩრდილოეთით ბილიკის პირას წყარო მოედინება. ნასოფლარზე ჩამოდის ნასაბაჯვარიდან ჯაჯის ტბისკენ მიმავალი ბილიკი, რომელიც ასევე მთის ბილიკებით გარდა ადიგენის მუნიციპალიტეტისა უერთდება ჩოხატაურისა და ვანის მუნიციპალიტეტს.

## რესურსები ინტერნეტში 
კატეგორია:ადიგენის მუნიციპალიტეტის არქეოლოგიური ძეგლები
სტივენ ოგი

**სტივენ ოგი** (; დ. 4 ნოემბერი, 1973, ედმონტონი, კანადა)  — კანადელი მსახიობი. 

ოგი დაიბადა კანადაში, ქალაქ ედმონტონში. ბავშვობა კალგარიში გაატარა. სამსახიობო კარიერა კანადის ეროვნული კინემატოგრაფიის სამმართველოსთან თანამშრომლობით დაიწყო. ნიუ-იორკში გადასვლის შემდეგ მონაწილეობდა სატელევიზიო შოუებში, პარალელურად კი თეატრში მუშაობდა და ახმოვანებდა ვიდეოთამაშებს.

მოგვაინებით იგი Rockstar Games-მა მიიწვია, რომელიც Grand Theft Auto V-ზე მუშაობდა . ოგმა გაახმოვანა თამაშის ერთ-ერთი პროტაგონისტი, ტრევორ ფილიპსი, რის გამოც კრიტიკოსების მაღალი შეფასება და არაერთი ნომინაცია დაიმსახურა.  მას დებიუტი ჰქონდა მოსიარულე მკვდრების მე-6 სეზონში, სადაც საიმონის როლს ასრულებდა, რომელიც მთავარი ანტაგონისტი გახდა სერიალის მე-7 სეზონში. 

## ფილმოგრაფია
### ფილმები 
### ტელესერიალები
### ვიდეოთამაშები
## სქოლიო
## რესურსები ინტერნეტში
* 
* 

კატეგორია:კანადელი მსახიობები
კატეგორია:დაბადებული 1973
კატეგორია:დაბადებული 4 ნოემბერი
კატეგორია:მსახიობები ანბანის მიხედვით
კატეგორია:ცოცხალი ადამიანები
მასწავლებლის ეროვნული ჯილდო

**მასწავლებლის ეროვნული ჯილდო** — გლობალური კამპანიის ნაწილი, რომელიც მიზნად ისახავს საქართველოში პროფესიის პოპულარიზაციას, პედაგოგების პრესტიჟის ზრდას, წარმატებული მასწავლებლების გამოვლენასა და საზოგადოებისათვის მათ წარდგენას.

2017 წლის 19 მარტს საქართველომ განათლებისა და უნარების გლობალურ ფორუმზე მიიღო მასწავლებლის გლობალური ჯილდოს აკრედიტაცია. საქართველოს ფორუმზე წარმოადგენდა კოალიცია „განათლება ყველასათვის - საქართველო.“ აკრედიტაციის საფუძველზე, კოალიციის ინიციატივით, მასწავლებელთა პროფესიული განვითარების ეროვნულ ცენტრთან პარტნიორობით, დაიწყო და 2017 წელს პირველად ჩატარდა მასწავლებლის ეროვნული ჯილდო. ეროვნულ დონეზე გამარჯვებული ჯილდოს სახით იღებს 15 000 ლარს და ხდება გლობალური ჯილდოს ერთ-ერთი მონაწილე.

მასწავლებლების შერჩევის კრიტერიუმებია: მოსწავლეების სწავლის შედეგების დინამიკა; სწავლების ინოვაციური და ეფექტური მიდგომების გამოყენება; ზოგადსაკაცობრიო მოქალაქეობრივი ღირებულებებისა და პრინციპების სწავლება; საზოგადოებერივი აღიარება და სამოქალაქო აქტივობა; პროფესიული განვითარება და გამოცდილების გაზიარება.

მასწავლებლის ეროვნული ჯილდოს პირველი მფლობელი გახდა ლანჩხუთის მუნიციპალიტეტის სოფელ ჩიბათის საჯარო სკოლის სამოქალაქო განათლების მასწავლებელი ვლადიმერ აფხაზავა.

## ჯილდოს მფლობელები 
## ფინალისტები და გამარჯვებულები (2017–2025) 
## ათეულთა კლუბი და სრული სია
## რესურსები ინტერნეტში
## სქოლიო
*
წაბლისფერი ხავსის სოკო

**წაბლისფერი ხავსის სოკო** () — საჭმელი სოკო ბილეტუსისებრთა ოჯახისა. გავრცელებულია ჩრდილოეთ ზომიერ სარტყლებში. საჭმელი სოკოა. გამოიყენება ახალი. ზოგიერთი ადამიანის შემთხვევაში, შესაძლოა ალერგიული რეაქცია გამოიწვიოს. იზრდება წიწვოვან, იშვიათად ფოთლოვან ტყეებში, ზაფხულ-შემოდგომით.

კლასიფიკაციის სხვადასხვა სისტემები წაბლისფერ ხავსის სოკოს მიაკუთვნებენ ბოლეტუსის ან ხავსის სოკოს გვარს, ან ცალკე გამოყოფილ გვარ იმლერიას.

პირველად აღწერა ელიას მაგნუს ფრისმა 1818 წელს როგორც *Boletus castaneus ß badius*. მიმდინარე ბინომიალური სახელწოდება მიანიჭა იტალიელმა მიკოლოგმა ალფრედო ვიცინიმ 2014 წელს.

**სამეცნიერო სინონიმები**:

* *Boletus castaneus* ß *badius* Fr. (1818)
* *Boletus castaneus* var. *badius* (Fr.) Fr. (1828)
* *Boletus badius* (Fr.) Fr. (1832)
* *Rostkovites badia* (Fr.) P.Karst. (1881)
* *Viscipellis badia* (Fr.) Quél. (1886)
* *Ixocomus badius* (Fr.) Quél. (1888)
* *Suillus badius* (Fr.) Kuntze (1898)
* *Xerocomus badius* (Fr.) E.-J.Gilbert (1931)

## აღწერა
ქუდის დიამეტრი 5-15 სანტიმეტრამდე აღწევს.  თავდაპირველად ბალიშისებრია, ხოლო შემდეგ — ბრტყელი. ქუდის ზედაპირი თავიდან ფიფქოვანია, შემდეგ კი — ლორწოვანი ან ლაბისებრი. გაშრობისას ბზინავს. მუქი წაბლისფერიდან შოკოლადისფერამდე. 

ჰიმენალური შრე განიერკუთხოვანი ფორებითაა დაფარული, მომწვანო-მოყვითალო, ხელის დაჭერისას ლურჯ-მომწვანო შეფერილობას იღებს.

ფეხი — 5-10 სმ-მდე სიგრძის, სისქე — 1-4 სმ. სწორი ან მოგრეხილია, ზოგ შემთხვევაში ძირისკენ წვრილდება ან ცოტათი გაბერილია, მურა ბოჭკოვანი, მოყავისფრო, ქუდისკენ უფრო ღია ფერის.

რბილობი — მოთეთრო ან მოყვითალო, ხორციანი, მკვრივი, ჰაერზე ლურჯდება; სოკოს დამახასიათებელი გემოთი და ხილის სუნით.

სპორები — თითისტარისებრი, ყვითელი ფერის, 11-17X5-6 მკმ.

## ეკოლოგია და გავრცელება
როგორც წესი მიკორიზას ქმნის ფიჭვთან, ასევე ნაძვთან, წიფელთან და ევროპულ წაბლთან. იზრდება წიწვოვან, იშვიათად ფოთლოვან ტყეებში, ერთეულებად ან ჯგუფებად. ხშირად ქვიშიან ნიადაგზე. ზოგჯერ იზრდება ხის ტანის ძირზე ან ჯირკებზე.

გავრცელებულია ჩრდილოეთ ნახევარსფეროს ზომიერ სარტყლებში.

სეზონი — ივნისი-ნოემბერი.

## გამოყენება
საჭმელად გამოიყენება ახალი.
ზოგიერთი ადამიანის შემთხვევაში, ხავსის სოკომ შესაძლოა ალერგიული რეაქცია გამოიწვიოს. საჭმელად საუკეთესოა ახალგაზრდა ეგზემპლარები, ხოლო შედარებით დამწიფებულები გამოიყენება გასაშრობად. ნორჩობაში იჭმება უმად. იხმარება ხორციანი და თევზეულის კერძების მოსამზადებლად. სოკოს აგრეთვე ყინავენ, ახმობენ და ამარინადებენ.

## გალერეა

ფაილი:Boletus badius JPG1.jpg
ფაილი:2010-09-07-pilze-by-RalfR-19.jpg
ფაილი:2010-09-25 Boletus badius.png
ფაილი:Boletus badius 02.jpg
ფაილი:Imleria badia (36250347114).jpg
ფაილი:Boletus badius 5052175998 df099ccc79 b cropped.jpg

## ლიტერატურა
*

## რესურსები ინტერნეტში
* 
* 

## სქოლიო
კატეგორია:საჭმელი სოკოები
კატეგორია:ბოლეტუსისებრნი
გიორგი ჩანგაშვილი

**გიორგი ჩანგაშვილი** (დ. 1 იანვარი, 1919, ხოდაშენი, ახმეტის რაიონი — გ. ოქტომბერი, 2005) — ქართველი გეოგრაფი. გეოგრაფიის მეცნიერებათა კანდიდატი (1955). ომისა და შრომის ვეტერანი, ხოდაშნის ს/კ სტაციონარის ხელმძღვანელი.

## ბიოგრაფია 
გიორგი ჩანგაშვილმა დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი გეომორფოლოგიის სპეციალობით 1948 წელს. მუშაობა დაიწყო საქართველოს მინისტრთა საბჭოს თავმჯდომარის მდივნის თანამდებობაზე; 1951–54 წლებში სწავლობდა საქართველოს მეცნიერებათა აკადემიის ასპირანტურაში აკადემიკოს ალექსანდრე ჯავახიშვილის ხელმძღვანელობით; 1956 წლიდან მუშაობდა ვახუშტი ბაგრატიონის სახელობის გეოგრაფიის ინსტიტუტში, 1977-1980 წლებში იყო თანამედროვე გეომორფოლოგიური პროცესების ჯგუფის ხელმძღვანელი; 1980-1990 წლებში თანამედროვე გეომორფოლოგიური პროცესების ლაბორატორიის გამგე, შემდეგ იყო წამყვანი მეცნიერ-თანამშრომელი, კახეთის სტიქიური გეომორფოლოგიური პროცესების ექსპერიმენტული სტაციონარის ხელმძღვანელი.

## ბიბლიოგრაფია 
* საინგილო: გეოგრაფიულ-ისტორიული ნარკვევი. თბ., მეცნიერება, 1970;
* ღვარცოფული პროცესები შიგნით კახეთში და მათთან ბრძოლის ღონისძიებები. თბ., მეცნიერება, 1983.
## რესურსები ინტერნეტში
## სქოლიო
კატეგორია:ქართველი გეოგრაფები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:გეოგრაფიის მეცნიერებათა კანდიდატები
 კატეგორია:საქართველოს ღირსების მედლით დაჯილდოებულები 
კატეგორია:ახმეტის მუნიციპალიტეტში დაბადებულები
გ
დასავლეთი ვისაიასი

**დასავლეთი ვისაიასი** (ასევე ცნობილი როგორც **VI რეგიონი**; ტაგ: *Kanlurang Kabisayaan* ან *Kanlurang Visayas*) — ადმინისტრაციული რეგიონი ფილიპინებში. მოიცავს 6 პროვინციას: აკლანი, ანტიკე, კაპისი, გიმარასი, ილოილო და დასავლეთი ნეგროსი და 2 მაღალურბანიზებულ ქალაქს: ბაკოლოდი და ილოილო. რეგიონული ცენტრია ქალაქი ილოილო. რეგიონის მოსახლეობის უმრავლესობა ვისაიანურ ენებზე: ჰილიგაინონზე, აკლანონზე, კაპისნონსა და კინარაი-ა-ზე საუბრობს. რეგიონის ფართობია 20 794.18 კმ², ხოლო მოსახლეობის რაოდენობა 7 536 383 ადამიანს შეადგენს. 

2015 წლის 29 მაისს რეგიონის საზღვრები შეიცვალა, როდესაც დასავლეთ ვისაიასის დასავლეთ ნეგროსის პროვიინცია და მაღალურბანიზებული ქალაქი ბაკოლოდი ახლად შექმნილ კუნძულ ნეგროსის რეგიონს შეუერთდა. შემდეგში რეგიონი დაიშალა და 2017 წლის 9 აგვისტოს დასავლეთი ნეგროსი და ბაკოლოდი კვლავ დასავლეთ ვისაიასის შემადგენლობაში დაბრუნდა.

## ისტორია
რეგიონი სახელწოდება დაკავშირებულია ვისაიასის რეგიონში მის გეოგრაფიულ მდებარეობასთან. 

დასავლეთ ვისაიასის რეგიონი 1972 წლის 24 სექტემბერს შეიქმნა, როდესაც პრეზიდენტმა ფერდინანდ მარკოსმა ხელი მოაწერა 1-ელ საპრეზიდენტო დეკრეტს და ინტეგრირებული რეორგანიზაციის გეგმის ფარგლებში ფილიპინები 11 პროვინციად დაიყო. აკლანის, ანტიკეს, კაპისის, ილოილოს (შეიცავდა ქვეპროვინცია გიმარასს) და დასავლეთ ნეგროსის პროვინციები დასავლეთ ვისაიასის რეგიონის შემადგენლობაში შევიდა. 

2005 წლის 23 მაისს 429-ე აღმასრულებელი ბრძანების მიხედვით VI რეგიონს პალავანის პროვინციას მიეკუთვნა. შიდა და ადგილობრივი მმართველობის დეპარტამენტმა იმავე წლის ივნისში გამოაცხადა, რომ პროვინცია რეგიონის შემადგენლობაში შევიდა. თუმცა პალავანელები პროვინციის სხვა რეგიონისთვის მიკუთვნებას აკრიტიკებდნენ და კვლავ IV-B რეგიონში დაბრუნებას უჭერდნენ მხარს. შედეგად პალავანი კვლავ მიმაროპის რეგიონს მიეკუთვნა.

## გეოგრაფია
დასავლეთ ვისაიასის რეგიონის მთავარი კუნძულია პანაი. რეგიონის შემადგენლობაში შედის კუნძული გიმარასი და გარშემო მდებარე კუნძულები. რეგიონი მოიცავს კუნძულ ნეგროსის დასავლეთ ნახევარს. ჩრდილოეთიდან სიბუიანის ზღვა ესაზღვრება, ჩრდილო-აღმოსავლეთიდან — ვისაიანის ზღვა, აღმოსავლეთიდან — აღმოსავლეთ ნეგროსის პროვინცია, სამხრეთით — ილოილოს სრუტე და პანაის ყურე, ხოლო დასავლეთით — სულუს ზღვა

დასავლეთ ვისაიასის რეგიონი მოიცავს 6 პროვინციას, 2 მაღალურბანიზებულ ქალაქს, 14 შემადგენელ ქალაქს, 117 მუნციიპალიტეტს და 4 051 ბარანგაის. 

## რესურსები ინტერნეტში
* Philippine Standard Geographic Code 

## სქოლიო
კატეგორია:დასავლეთი ვისაიასი
კატეგორია:ფილიპინების რეგიონები
კატეგორია:ვისაიასი
კატეგორია:სულუს ზღვა
კატეგორია:1972 წელს დაარსებულები ფილიპინებში
ხავსის სოკო

**ხავსის სოკო**, *ხავსა სოკო* () — ქუდიანი მილოვანი სოკო ბოლეტუსისებრთა ოჯახისა. ქუდის დიამეტრია 5–12 სმ, მისი ზედაპირი მურა-ზეთისხილისფერი, წაბლისფერი, მშრალი და ზოგჯერ ნაპრალიანია. მილოვანი შრე (ქუდის ქვედა მხარეზე) მსხვილი შრეებითაა, ფერად ყვითელი ან მომწვანო-ყვითელი. ფეხი ცილინდრულია, გლუვი ან ბოჭკოვანი, რგოლის გარეშე. მოიცავს 18 სახეობას (ზოგი წყაროთი უფრო მეტსაც), რომლებიც უპირატესად ზომიერ სარტყელში არიან გავრცელებული. მიკორიზას წარმოქმნიან ხეების ფოთლოვან და წიწვოვან ჯიშებთან, იშვიათად ნიადაგის საპროტროფები და ქუდიანი სოკოების პარაზიტები (2 სახეობა) არიან. ხშირად გვხვდება საკვებად ვარგისი მწვანე ხავსის სოკო (*X. subtomentosus*), რომელსაც ზეთისხილისფერ-ყვითელ-მურა ხავერდოვანი ქუდი და მოთეთრო, გადატეხილზე ოდნავ გალურჯებული რბილობი აქვს, და ჭრელი ხავსის სოკო (*X. сhrysenteron*), რომელიც გამოირჩევა მშრალი ქეჩისებრი ჟანგმიწოვან-რუხი ქუდით, სკდომადი კანით, რის გამოც რბილობი გალურჯებას იწყებს. პირველი იზრდება წიწვოვან და ფოთლოვან ტყეებში, მეორე — შერეულ და ფოთლოვანში. საგემოვნო თვისებების მიხედვით, ყველაზე ძვირფასი სოკოა წაბლისფერი ხავსის სოკო (*X. badius*; მრავალი წყარო *Imleria*-ს გვარში აერთიანებს), მუქი მურა ან წაბლისფერი წებოვანი ქუდითა და მკრთალი ყვითელი, ხელის დაჭერის შემთხვევაში — ლურჯ-მწვანე, მილოვანი შრით. რბილობი თეთრი ან მკრთალი ყვითელია, გადატეხისას ლურჯდება.

## სქოლიო 
*
ქრისტეფორე ჯაყელი

**ქრისტეფორე ჯაყელი** (დ. 25 დეკემბერი, 1917 — გ. 21 ნოემბერი, 1991) — ქართველი გეოგრაფი და პედაგოგი. გეოგრაფიულ მეცნიერებათა კანდიდატი, დოცენტი (1950), პროფესორი (1986). საქართველოს უმაღლესი სკოლის დამსახურებული მუშაკი (1984). 

## ბიოგრაფია 
ქრისტეფორე ჯაყელმა 1934 წელს დაამთავრა ბათუმის რკინიგზის სატრანსპორტო-სამშენებლო სასწავლებელი, ხოლო 1940 წელს დაამთავრა ქუთაისის პედაგოგიური ინსტიტუტის გეოგრაფიის ფაკულტეტი. 1934–36 წლებში მუშაობდა ურეკის ციტრუსების საბჭოთა მეურნეობაში ტექნიკოს-მშენებლად; ინსტიტუტის დამთავრების შემდეგ მუშაობდა გეოგრაფიის კათედრაზე პრეპარატორად, შემდეგ ქუთაისის 25-ე საშუალო სკოლაში მასწავლებლად; 1940 წელს ჩაირიცხა თბილისის სახელმწიფო უნივერსიტეტის ასპირანტურაში ფიზიკური გეოგრაფიის სპეციალობით (1941 წელს გაიწვიეს მეორე მსოფლიო ომში), რომელიც 1948 წელს დაასრულა; 1950–54 წლებში მუშაობდა გორის პედაგოგიურ ინსტიტუტში; 1954 წლიდან — თბილისის სახელმწიფო უნივერსიტეტში, 1974–87 წლებში იყო ფიზიკური გეოგრაფიის კათედრის გამგე. 

საკანდიდატო დისერტაცია დაიცვა 1949 წელს თემაზე: „მდინარეების სუფსისა და ნატანების აუზების ფიზიკურ-გეოგრაფიული (ლანდშაფტური) დახასიათება“. ქრისტეფორე ჯაყელი არის 170-მდე სამეცნიერო ნაშრომის ავტორი, რომელთა შორის 100 გამოქვეყნებულია ქართულ, რუსულ და უცხოურ ენებზე. მისი კვლევის ძირითად საგანს შეადგენდა ფიზიკური გეოგრაფიის როგორც ზოგადი, ისე რეგიონული პრობლემები. განსაკუთრებული ყურადღებაა გამახვილებული ლანდშაფტების კომპლექსური თავისებურებების კვლევაზე, მათი რესურსების ეფექტურად გამოყენებასა და გარემოს დაცვის პრობლემებზე. 

ქრისტეფორე ჯაყელის თანაავტორობით შედგენილია საქართველოს ბუნებრივი ზონები და ლანდშაფტური რუკები, ასევე ფიზიკურ-გეოგრაფიული დარაიონების რუკები, რომლებსაც გარდა შემეცნებითი, პრაქტიკულ-გამოყენებითი მნიშვნელობა აქვთ. იგი ავტორია მრავალი ათეული სამეცნიერო-პოპულარული, საენციკლოპედიო სტატიებისა. 

## ბიბლიოგრაფია 
* ბუნებრივი რესურსების გამოყენება და ბუნების დაცვა. თბ., თბილ. უნ-ტის გამ-ბა, 1977.

## სქოლიო
კატეგორია:ქართველი გეოგრაფები
კატეგორია:ქართველი პედაგოგები
ჰანს-დიტერ ფლიკი

**ჰანს-დიტერ ფლიკი** (; დ. 24 თებერვალი 1965, ჰაიდელბერგი, დასავლეთ გერმანია) — გერმანელი ყოფილი ფეხბურთელი, საფეხბურთო კლუბ „ბარსელონის“ მთავარი მწვრთნელი 2024 წლიდან. 

## კარიერა
2021-2023 წლებში წვრთნიდა გერმანიის ეროვნული ნაკრებს. 2019 წლიდან 2021 წლამდე იყო მიუნხენის „ბაიერნის“ თავკაცი. 2020 წელს მისმა დამოძღვრილმა „ბაიერნმა“ 6 შესაძლო ტიტულიდან 6-ვე მოიგო.

## მიღწევები
### სამწვრთნელო
 **ბაიერნი მიუნხენი**: (7) 
* **გერმანიის ბუნდესლიგა** (2): 2019–20, 2020–21
* **გერმანიის თასი** (1): 2019–20
* **გერმანიის სუპერთასი** (1): 2020
* **უეფა-ს ჩემპიონთა ლიგა** (1): 2019–20
* **უეფა-ს სუპერთასი** (1): 2020
* **ფიფა-ს მსოფლიო საკლუბო ჩემპიონატი** (1): 2020

 **ბარსელონა**: (4)
* **ლა ლიგა** (1): 2024–25
* **ესპანეთის თასი** (1): 2024–25 
* **ესპანეთის სუპერთასი** (2): 2024–25, 2025–26

### ინდივიდუალური
* World Soccer-ის წლის საუკეთესო მწვრთნელი: 2020
* Globe Soccer Awards-ის წლის მწვრთნელი: 2020
* IFFHS-ის წლის საუკეთესო საკლუბო ფეხბურთის მწვრთნელი: 2020
* წლის ფეხბურთის მწვრთნელი გერმანიაში: 2020
* ლა ლიგის თვის საუკეთესო მწვრთნელი: 2024 წლის აგვისტო

## რესურსები ინტერნეტში 
* ჰანს-დიტერ ფლიკი

კატეგორია:გერმანელი ფეხბურთელები
კატეგორია:გერმანელი ფეხბურთის მწვრთნელები
კატეგორია:დაბადებული 1965
კატეგორია:გერმანიის ბუნდესლიგის ფეხბურთელები
კატეგორია: მიუნხენის ბაიერნის ფეხბურთელები
კატეგორია:დაბადებული 24 თებერვალი
კატეგორია:ბარსელონის მწვრთნელები
კატეგორია:ესპანეთის პრიმერა დივიზიონის მწვრთნელები
კატეგორია:ბუნდესლიგის მწვრთნელები
კატეგორია:ცოცხალი ადამიანები
ელნურ ალაჰვერდიევი

**ელნურ ალაჰვერდიევი** (; დ. 21 აპრილი, 1978, ბაქო, აზერბაიჯანის სსრ) — აზერბაიჯანელი სახელმწიფო და პოლიტიკური მოღვაწე, აზერბაიჯანის VI მოწვევის პარლამენტის წევრი.

## ცხოვრება 
ელნურ ალაჰვერდიევი დაიბადა 1978 წლის წლის 22 აპრილს აზერბაიჯანის დედაქალაქ ბაქოში. 1995-1999 წლებში სწავლობდა აზერბაიჯანის საერთაშორისო უნივერსიტეტის (ABU) სამართლის სპეციალობზე. 1999-2000 წლებში მსახურობდა აზერბაიჯანის შეიარაღებულ ძალებში, ყაზახის რაიონში. 2012-2015 წლებში სწავლობდა აზერბაიჯანის სახელმწიფო ეკონომიკური უნივერსიტეტის იურიდიული მედიაციის სპეციალობზე.

## მოღვაწეობა 
2001 წლიდან ალაჰვერდიევი „ABC-Telecom„-ის პრეზიდენტია. 2014 წლის 14 ნოემბრიდან 2020 წლის 1 იანვრამდე იყო სლოვენიის საპატიო კონსული აზერბაიჯანში .

2020 წლის 9 თებერვალს ჩატარებულ საპარლამენტო არჩევნებში პარტია ახალი აზერბაიჯანის კანდიდატი გახდა და იასამალის III საარჩევნო ოლქიდან მილი მეჯლისის VI მოწვევის დეპუტატად აირჩიეს, საცაც ხმების 40% მოიპოვა. ელნურ ალავერდიევი, რომელიც უფლებამოსილების შესრულება 2020 წლის 10 მარტიდან დაიწყო, გახდა მილი მეჯლისის ახალგაზრდობისა და სპორტის კომიტეტის, ეკონომიკური პოლიტიკის, მრეწველობისა და მეწარმეობის კომიტეტის, აგრეთვე საანგარიშო კომისიის წევრი.

## ოჯახი 
ჰყავს სამი შვილი. მამამისი, მარატ ალაჰვერდიევი, იყო აზერბაიჯანის სსრ-ის უმაღლესი საბჭოს წევრი.

## სქოლიო
კატეგორია:დაბადებული 21 აპრილი
კატეგორია:დაბადებული 1978
კატეგორია:ბაქოში დაბადებულები
კატეგორია:აზერბაიჯანელი პოლიტიკოსები
კატეგორია:ცოცხალი ადამიანები
კატეგორია:აზერბაიჯანის მილი მეჯლისის VI მოწვევის წევრები
ელიას მაგნუს ფრისი

**ელიას მაგნუს ფრისი** (; დ. 15 აგვისტო, 1794 — გ. 8 თებერვალი, 1878) — შვედი ბოტანიკოსი და მიკოლოგი. შვედეთის სამეფო მეცნიერებათა აკადემიის, ხელოვნებისა და მეცნიერების ამერიკული აკადემიისა და ედინბურგის სამეფო საზოგადოების საპატიო წევრი. ხშირად „მიკოლოგიის მამად“ მოიხსენიებენ. 

მისი სტანდარტული საავტორო ბოტანიკური შემოკლებაა **Fr.**

## ბიოგრაფია
დაიაბადა 1794 წლის 15 აგვისტოს მღვდლის ოჯახში. განათლება მიიღო ლუნდის უნივერსიტეტში. 1814 წელს მიენიჭა პრივატ-დოცენტის წოდება.

1834 წელს გახდა უფსალის უნივერსიტეტის პრაქტიკული ეკონომიკის პროფესორი, 1851 წელს იმავე უნივერსიტეტის ბოტანიკის პროფესორი, ამავე დროს დაინიშნა მუზეუმისა და ბოტანიკური ბაღის დირექტორად. 1853 წელს უნივერსიტეტის რექტორის თანამდებობდა დაიაკავა. 1847 წელს აირჩეულ იქნა შვედეთის აკადემიკოსად, 1850 წელს კი — პეტერბურგის მეცნიერებათა აკადემიის უცხოელ წევრ-კორესპონდენტად..

1859 წლიდან გარდაცვალებამდე ცხოვრობდა უფსალაში. იგი აგრეთვე ცნობილი იყო როგორც კარგი ორატორი და ლათინური ენის სამაგალითო მცოდნე.

ფრისი მოღვაწეობდა ბოტანიკის ყველა დარგში; მისი ნაშრომი „Systema orbis vege tabilis“ (1825) იმ პერიოდის კლასიკური ნამუშევარია.

იგი განსაკუთრებით ცნობილია მიკოლოგიაში შეტანილი წვლილისთვის. (სოკოების სისტემატიკის ერთ-ერთი დამაარსებელია). გამოცემული აქვს რიგი ნაშრომები: „Observationes mycologicae“ (1815—1818, მეორე გამოცემა 1828 წ.), „Systema Mycologicum“ (1821—1830), „Elenchus fungorum“ (1828) „Novae Symbolae Mycologicae“ (1851) და „Icones selectae Hymenomycetum nondum delineatorum“ (1867—1875)

სკანდინავიის ფლორას მიუძღვნა შემდეგი ნაშრომები:„Flora hallandica“ (1817); „Novitiae florae Suecciae“ (1828); „Flora Scanica“ (1836); „Summum vegetabilium Scandinaviae“ (1846—1848) და „Herbarium normale“ (1896).

მისი მრავალი მონოგრაფიიდან აღსანიშნავია „Symbolae ad historiam Hieraciarum“ (1848) „Monographia Hymenomycetarum Suecciae“ (1857—1863) და  „Sveriges öltiga ochgiftiga Svanipar“ (1860).

## რესურსები ინტერნეტში 
* 
* ელიას მაგნუს ფრისი — ბროკჰაუზისა და ეფრონის ენციკლოპედიური ლექსიკონი
*ელიას მაგნუს ფრისი — Mushroom Journal

## სქოლიო 
კატეგორია:შვედი ბოტანიკოსები
კატეგორია:შვედი მიკოლოგები
კატეგორია:ხელოვნებისა და მეცნიერების ამერიკული აკადემიის წევრები
კატეგორია:შვედეთის აკადემიის წევრები
კატეგორია:შვედეთის სამეფო მეცნიერებათა აკადემიის წევრები
კატეგორია:პეტერბურგის მეცნიერებათა აკადემიის წევრ-კორესპონდენტები
კატეგორია:ედინბურგის სამეფო საზოგადოების საპატიო წევრები
მიხეილ სარჯველაძე

**მიხეილ სარჯველაძე** (დ. 22 დეკემბერი, 1978, თბილისი) — ქართველი პოლიტიკოსი. 2013-2018 წლებში იყო საქართველოს იუსტიციის მინისტრის მოადგილე, ხოლო 2018-2020 წლებში — პირველი მოადგილე, 2020 წლიდან — საქართველოს მე-10 მოწვევის პარლამენტის წევრი (პარტია „ქართული ოცნება — დემოკრატიული საქართველო“). 2024 წლის 11 მარტს დაინიშნა ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრად.

## ბიოგრაფია
დაიბადა 1978 წლის 22 დეკემბერს, თბილისში. დამთავრებული აქვს თბილისის სახელმწიფო უნივერსიტეტი, სამართალმცოდნეობის სპეციალობით. 1999-2003 წლებში იყო შპს „საადვოკატო ბიურო - კორძაძე და სვანიძე“ - ადვოკატი. 2003-2010 წლებში – კს „სვანიძე და პარტნიორები“ - ადვოკატი, პარტნიორი. 2010-2012 წლებში იყო სპს „საადვოკატო გაერთიანება - სარჯველაძე და მშვენიერაძე“-ის ადვოკატი, პარტნიორი. 2012-2013 წლებში იყო სსიპ აღსრულების ეროვნული ბიუროს თავმჯდომარე. 2013-2018 წლებში იყო საქართველოს იუსტიციის მინისტრის მოადგილე, ხოლო 2018-2020 წლებში – საქართველოს იუსტიციის მინისტრის პირველი მოადგილე.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. 2020 წლის 11 დეკემბრიდან საქართველოს პარლამენტის ადამიანის უფლებათა დაცვისა და სამოქალაქო ინტეგრაციის კომიტეტის თავმჯდომარე. 2024 წლის 11 მარტს დაინიშნა ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრად.

## პირადი ცხოვრება
ჰყავს მეუღლე და ორი შვილი.

## რესურსები ინტერნეტში
* 

## სქოლიო
კატეგორია:დაბადებული 22 დეკემბერი
კატეგორია:დაბადებული 1978
კატეგორია:საქართველოს X მოწვევის პარლამენტის წევრები
კატეგორია:თბილისში დაბადებულები
მიხეილ
კატეგორია:„ქართული ოცნების“ წევრები
კატეგორია:ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრები
კატეგორია:ცოცხალი ადამიანები
ლოთარ მაიერი

**იულიუს ლოთარ მაიერი** (დ. 19 აგვისტო, 1830 — გ. 11 აპრილი, 1895) — გერმანელი ქიმიკოსი. 1869 წელს მაიერმა 56 ელემენტი განალაგა არა მარტო ატომური მასის ზრდის მიხედვით, არამედ გაითვალისწინა მათი ატომური მოცულობებიც. მიღებული აქვს დევის მედალი.

## სქოლიო
კატეგორია:გერმანელი ქიმიკოსები
ანა წითლიძე

**ანა წითლიძე** (დ. 4 ოქტომბერი, 1986, ზუგდიდი) — ქართველი პოლიტიკოსი. იყო ზუგდიდის მუნიციპალიტეტის საკრებულოს ფრაქცია „ერთიანი ნაციონალური მოძრაობის“ თავმჯდომარე. საქართველოს მე-10 მოწვევის პარლამენტის წევრი.

## ბიოგრაფია
დაიბადა 1986 წლის 4 ოქტომბერს. 2007-2010 წლებში მუშაობდა თანაშემწედ ლატვიაში მდებარე საქართველოს საელჩოში. 2011-2012 წლებში იყო ზუგდიდის მუნიციპალიტეტის საკრებულოს უფროსი სპეციალისტი. 2014-2017 წლებში ზუგდიდის მუნიციპალიტეტის საკრებულოს წევრი. 2017-2020 წლებში ზუგდიდის მუნიციპალიტეტის საკრებულოს ფრაქციის თავმჯდომარე.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“.

## რესურსები ინტერნეტში
* 

## სქოლიო
კატეგორია:დაბადებული 4 ოქტომბერი
კატეგორია:დაბადებული 1986
კატეგორია:საქართველოს X მოწვევის პარლამენტის ქალი წევრები
კატეგორია:ზუგდიდში დაბადებულები
კატეგორია:ცოცხალი ადამიანები
ბექა დავითულიანი

**ბექა დავითულიანი** (დ. 18 მარტი, 1980, თბილისი) — ქართველი პოლიტიკოსი. საქართველოს მე-10 მოწვევის პარლამენტის წევრი.

## ბიოგრაფია
1999-2004 წლებში იყო ა/ო „სტუდენტთა საექსპედიციო მოძრაობა“ გამგეობის თავმჯდომარე. 2002-2004 წლებში იყო სს „ხიდმშენის“ იურის-კონსულტანტი, მენეჯერი. 2004-2010 წლებში იყო საქართველოს ფინანსთა სამინისტროს შემოსავლების სამსახურის ინსპექტორ-გამომძიებელი. 2010-2013 წლებში მუშაობდა ჟურნალ „ლიბერალში“. 2010-2012 წლებში იყო შპს „მედიაჰაუსი დეკომი“ იურისტ-კონსულტანტი. ამავე წლებში იყო შპს „სახელმწიფო უზრუნველყოფის“ სპეციალისტი. 2013 წელს იყო შსს საზოგადოებასთან ურთიერთობის დეპარტამენტის ახალი მედიის მართვის სპეციალისტი. 2013-2014 წლებში იყო საქართველოს მთავრობის კანცელარიის ინტერნეტ რესურსების მართვის სპეციალისტი. 2014-2015 წლებში იყო საქართველოს პარლამენტის თავმჯდომარის თანაშემწე. 2014 წელს იყო საქართველოს მთავრობის კანცელარიის პროექტების დაგეგმვისა და რეფორმების სამსახურის სამმართველოს უფროსი. 2014-2015 წლებში იყო ტელეკომპანია GDS TV-ის მთავარი პროდიუსერის მოადგილე. 2015-2017 წლებში იყო საქართველოს მთავრობის ადმინისტრაციის სამმართველოს უფროსი. 

### თბილისის საკრებულოს წევრი
2017–2020 წლებში ქალაქ თბილისის საკრებულოს ფრაქცია „ქართული ოცნება-დემოკრატიული საქართველოს“ თავმჯდომარე.

### საქართველოს მე-10 მოწვევის პარლამენტის წევრი
2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.

## რესურსები ინტერნეტში
* 

## სქოლიო
კატეგორია:დაბადებული 18 მარტი
კატეგორია:დაბადებული 1980
კატეგორია:საქართველოს X მოწვევის პარლამენტის წევრები
კატეგორია:თბილისში დაბადებულები
კატეგორია:„ქართული ოცნების“ წევრები
აბელ ენუქიძე

**აბელ სოფრომის ძე ენუქიძე** (დ. 3 ნოემბერი, 1877, სოფ. წკადისი, ახლანდ. ამბროლაურის მუნიციპალიტეტი, — გ. 30 დეკემბერი, 1937, მოსკოვი) — ქართული წარმოშობის ბოლშევიკი, საბჭოთა სახელმწიფო და პარტიული მუშაკი. ცნობილი იყო ასევე პარტიული ფსევდონიმებით — აბელ, აბდულ, ზოლოტაია რიბკა.

## ბიოგრაფია
1897 წელს დაამთავრა თბილისის საშუალო ტექნიკური სასწავლებელი. 1897-1900 წლებში იყო ამიერკავკასიის რკინიგზის თბილისის მთავარი სახელოსნოების მუშა. 1898 წელს შეუერთდა რუსეთის სოციალ-დემოკრატიული მუშათა პარტიას (რსდმპ). იყო ბაქოს სოციალ-დემოკრატიული ორგანიზაციის ერთ-ერთი დამაარსებელი (1900), რსდმპ ბაქოს კომიტეტის წევრი, „ისკრის“ აგენტი. მონაწილეობდა არალეგალური სტამბის „ნინას“ მოწყობასა და მუშაობაში. 1907-1914 წლებში ენუქიძე პარტიულ საქმიანობას ეწეოდა ბაქოში, დონის როსტოვში, მოსკოვსა და პეტერბურგში. 1914 წლის ოქტომბერში გადაასახლეს ტურუხანის მხარეში. 1916 წლის გაიწვიეს სამხედრო სამსახურში. 

1917 წლის თებერვლის რევოლუციის დღეებში ენუქიძე მონაწილეობდა პეტროგრადის ჯარისკაცთა გამოსვლებში. საბჭოების I ყრილობაზე აირჩიეს სრულიად რუსეთის ცაკის წევრად, 1917 ივნ-ში – პეტროგრადის საბჭოს აღმასკომის წევრად, 1917 წლის ოქტომბერში — პეტროგრადის სამხედრო რევკომის წევრად, სრულიად რუსეთის საბჭოების II ყრილობის დელეგატად. 1918 შემოდგომაზე გახდა სრულიად რუსეთის ცაკის სამხედრო განყოფილების გამგე, შემდეგ — პრეზიდიუმის წევრი და მდივანი. სსრკ საბჭოების I ყრილობაზე (1922 წლის 30 დეკემბერი) აირჩიეს სსრკ ცაკის პრეზიდიუმის წევრად და მდივნად.    

1935 წლიდან ენუქიძე საბჭოთა მმართველ ელიტაში მიმდინარე დაპირისპირების მონაწილე იყო. 1935 წლის 3 მარტს სტალინის ბრძანებით გათავისუფლდა სსრკ ცაკში დაკავებული თანამდებობებიდან. 1935-1937 წლებში ის ჯერ ჩრდილოეთ კავკასიის მინერალური წყლების კურორტებზე ცაკის წარმომადგენლად, შემდეგ კი ხარკოვის საოლქო სატრანსპორტო ტრესტის დირექტორად მუშაობდა. 1937 წლის თებერვალში დააპატიმრეს სახელმწიფო ღალატის, შპიონაჟის და სხვა ბრალდებებით. იმავე წლის დეკემბერში დახვრიტეს. რეაბილიტირებულია 1959 წელს. დაჯილდოებული იყო ლენინის და შრომის წითელი დროშის ორდენებით.

## ლიტერატურა
* Енукидзе, Авель Сафронович // Большая русская биографическая энциклопедия (электронное издание), М., 2007.
## რესურსები ინტერნეტში
* 

## სქოლიო
კატეგორია:დაბადებული 3 ნოემბერი
კატეგორია:დაბადებული 1877
კატეგორია:გარდაცვლილი 30 დეკემბერი
კატეგორია:გარდაცვლილი 1937
კატეგორია:მოსკოვში გარდაცვლილები
კატეგორია:ქართველი რევოლუციონერები
კატეგორია:ქართველი ბოლშევიკები
კატეგორია:საბჭოთა კავშირის რეპრესიების მსხვერპლნი რუსეთში
კატეგორია:საკავშირო კპ-ის (ბ) XV ყრილობის დელეგატები
კატეგორია:ლენინის ორდენის კავალრები
კატეგორია:შრომის წითელი დროშის ორდენის კავალრები
კატეგორია:საკავშირო კპ-ის (ბ) XVI ყრილობის დელეგატები
კატეგორია:სიკვდილით დასჯილი პოლიტიკოსები
კატეგორია:რსდმპ(ბ)-ის VI ყრილობის დელეგატები
კატეგორია:საბჭოთა კავშირის კომუნისტური პარტიის წევრები
კატეგორია:ბოლშევიკები
გელა გამყრელიძე

მინი
**გელა გამყრელიძე** (დ. 7 იანვარი, 1951, თბილისი) — ქართველი არქეოლოგი, ისტორიკოსი, მეცნიერი.

1973 წელს დაამთავრა   თბილისის სახელმწიფო უნივერსიტეტის ისტორიის ფაკულტეტი. 

არის საქართველოს ეროვნული მუზეუმის არქეოლოგია-ისტორიის მიმართულების სამეცნიერო ხელმძღვანელი, მთავარი მეცნიერ-თანამშრომელი. ამავე მუზეუმის არქეოლოგიის საბჭოს თავმჯდომარე. ჟურნალ „იბერია-კოლხეთის“ მთავარი რედაქტორი, პროფესორი. 1997-2006 წლებში მუშაობდა ანტიკური პერიოდის არქეოლოგიის განყოფილების ხელმძღვანელად. 1969 წლიდან მონაწილეობდა ვანის ნაქალაქარის, სოფ. მთისძირის, ფოთის, ბიჭვინთის ნაქალაქარის, ქუთაისის, ვალეს, თეთრიწყაროს  და სხვა არქეოლოგიურ ექსპედიციებში. 1997-2001 წლებში იყო აშშ-ს ტექსასის შტატის უნივერსიტეტთან ერთობრივი არქეოლოგიური ექსპედიციის ხელმძღვანელი საქართველოს ზღვისპირეთში. იკვლევს ანტიკური ხანის და ადრეული შუა საუკუნეების საქართველოს ისტორია-არქეოლოგიას. კერძოდ, არქეოლოგიური ძეგლების სტატისტიკურ-ტიპოლოგიურ კლასიფიკაციას. ურთიერთობებს ანტიკურ და ირანულ სამყაროსთან. გამოქვეყნებული აქვს 102  ნაშრომი, მათ შორის 16 წიგნი. მისი სამეცნიერო ნაშრომები დაბეჭდილია უცხოეთშიც.

1979 წელს  საკანდიდატო, ხოლო 1993 წელს  ისტორიულ მეცნიერებათა დოქტორის ხარისხი  დაიცვა. თემა  –   „კოლხეთის ისტორია–ტოპოარქეოლოგიის საკითხები (ძვ. წ. V— ახ. წ. V სს.)“.

## რესურსები ინტერნეტში
კატეგორია:დაბადებული 7 იანვარი
კატეგორია:დაბადებული 1951
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
გელა
ლელა ცუცქირიძე

**ლელა ცუცქირიძე** (დ. 1964, თბილისი) — ქართველი საბავშვო მწერალი, მხატვარ-ილუსტრატორი.

## ბიოგრაფია
დაამთავრა თბილისის სახელმწიფო უნივერსიტეტის ფილოლოგიის  ფაკულტეტი. სხვადასხვა დროს მუშაობდა საბავშვო გადაცემებსა და რედაქციებში. ამჟამად არის მოსწავლე ახალგაზრდობის ეროვნული სასახლის თანამშრომელი, მუშაობს მკითხველთა კლუბისა და ნოდარ დუმბაძის ფონდის საკვირაო სკოლის „ზურიკელას სკოლის“ პედაგოგად,  ამონაშვილის საავტორო ბაღის „ბასტი ბუბუს“  სამხატვრო მენეჯერად. არის USAID-ის საქართველოს დაწყებითი განათლების პროექტის (G-PriED) საბავშვო ტექსტების ავტორი.

მონაწილეობდა სხვადასხვა ლიტერატურულ და შემოქმედებით პროექტებში, არის ლიტერატურული პრემიის ლაურეატი და საბავშვო სიმღერების ტექსტების ავტორი. მისი ნაშრომები იბეჭდება ლიტერატურულ პერიოდიკაში. მისი ტექსტები შესულია სასკოლო  სახელმძღვანელოებში, ანთოლოგიებში, ალმანახებსა და კრებულებში.  თარგმნილია ინგლისურ, გერმანულ, ბერძნულ, ლიეტუვურ, უკრაინულ და რუსულ ენებზე.  

ჰყავს ერთი შვილი.

## რესურსები ინტერნეტში
* ლელა ცუცქირიძის ბიოგრაფია
* ლელა ცუცქირიძის ლექსები
* ლელა ცუცქირიძე 

კატეგორია:ქართველი მწერლები
კატეგორია:მწერალი ქალები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი საბავშვო მწერლები
კატეგორია:თბილისში დაბადებულები
მაია ბითაძე

**მაია ბითაძე** (დ. 14 მაისი, 1977) — ქართველი პოლიტიკოსი. საქართველოს მე-10 მოწვევის პარლამენტის წევრი.

## ბიოგრაფია
დაიბადა 1977 წლის 14 მაისს. დამთავრებული აქვს თბილისის სახელმწიფო უნივერსიტეტი, საერთაშორისო სამართლის სპეციალობით. არის სამართლის დოქტორი. 1998-2001 წლებში საქართველოს გარემოსა და ბუნებრივი რესურსების დაცვის სამინისტროს იურიდიული სამმართველოს სპეციალისტი. 2001-2003 წლებში WB პროექტის იურისტი. 2003-2005 წლებში GEF პროექტის იურისტი. 2004-2005 წლებში UNDP პროექტის იურისტი. ამავე წლებში FAO პროექტის იურისტი. 2005-2015 წლებში იყო თბილისის სახელმწიფო უნივერსიტეტის ასისტენტი პროფესორი, ასოცირებული პროფესორი. 2006-2011 წლებში OSCE ორპესის ცენტრის იურისტი. 2007-2018 წლებში იყო კავკასიის უნივერსიტეტის ასოცირებული პროფესორი. 2011 წელს – გრიგოლ რობაქიძის უნივერსიტეტის პედაგოგი. 2011-2017 წლებში საქართველოს გარემოს დაცვის სამინისტროს იურიდიული დეპარტამენტის უფროსი, მინისტრის მოადგილე. 2012 წლიდან თბილისის სახელმწიფო უნივერსიტეტის იურიდიული ფაკულტეტის ასოცირებული პროფესორი. 2014 წლიდან გაეროს ევროპის ეკონომიკური კომისიის ორპესის კონვენციის ბიუროს თავმჯდომარე. 2017-2020 წლებში – თბილისის მერის მოადგილე.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება - დემოკრატიული საქართველო“.

## რესურსები ინტერნეტში
* 

## სქოლიო
კატეგორია:საქართველოს X მოწვევის პარლამენტის წევრები
კატეგორია:დაბადებული 1977
კატეგორია:დაბადებული 14 მაისი
კატეგორია:საქართველოს X მოწვევის პარლამენტის ქალი წევრები
კატეგორია:„ქართული ოცნების“ წევრები
მაია
კატეგორია:ცოცხალი ადამიანები
აღდაბანი

**აღდაბანი** () — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.

## სქოლიო
კატეგორია:ქალბაჯარის რაიონის სოფლები
გარსევან კურდღელაიძე

**გარსევან კურდღელაიძე** (დ. 11 ნოემბერი, 1920, ქვემო ალვანი, ახმეტის რაიონი — გ. 12 ოქტომბერი, 1983) — ქართველი გეოგრაფი. ანტარქტიდის მკვლევარი პირველი ქართველი მეცნიერი. იყო თვითმოქმედ ხელოვანთა რამდენიმე გამოფენის მონაწილე.

## ბიოგრაფია 
გარსევან კურდღელაიძემ სა­შუ­ალო გა­ნათ­ლე­ბა მი­იღო ახმეტის რაიონის სოფელ ქვე­მო ალ­ვან­ში, რო­მე­ლიც 1938 წელს და­ამ­თავ­რა და მუ­შა­ობა და­იწყო მშობ­ლი­ურ რაიონში. მეორე მსოფლიო ომის პერი­ოდ­ში იგი გა­მა­ნად­გუ­რე­ბე­ლი ბა­ტა­ლი­ონ­ის წევ­რი იყო თელავის რაიონში. 1956 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი ჰიდროლოგია-კლიმატოლოგიის სპეციალობით. უნ­ივ­ერ­სი­ტე­ტის დამ­თავ­რე­ბის შემ­დეგ თუ­შეთს და­უბ­რუნდა, სა­დაც ორი წლის გან­მავ­ლო­ბა­ში ჰიდ­რო­მე­ტე­ორ­ოლოგი­ური სად­გუ­რის უფ­რო­სი იყო. 

1957 წელს გარსევან კურდღელაიძე მიიწვიეს ანტარქტიდის მე-3 საბჭოთა ექსპედიციის მუშაობაში მონაწილეობის მისაღებად, სადაც ორი წელი დაჰყო. შემდეგ ანტარქტიდის სამეცნიერო-კვლევით სადგურ „კომსომოლსკაიაზე“. აღნიშნული მუშაობის შედეგად გამოაქვეყნა წიგნი „ანტარქტიდის დღიური“. 1970 და 1971 წლებში ორჯერ იყო მიწვეული სსრკ ჰიდრომეტსამსახურის ოკეანოლოგიურ ექსპედიციებში გემ „მუსონზე“, რომელიც ატლანტის ოკეანეს იკვლევდა. მისი უშუალო მონაწილეობით სრულდებოდა ბათიმეტრიული და ჰიდრომეტეოროლოგიური დაკვირვებანი. 

1959 წლი­დან გარ­სე­ვან კურ­დღე­ლა­იძ­ემ მუ­შა­ობა და­იწყო სა­ქარ­თვე­ლოს მეც­ნი­ერ­ებ­ათა  ეროვნული აკ­ად­ემი­ის ვახუშტი ბაგრატიონის სახელობის გეოგრაფიის ინსტიტუტ­ში, სა­დაც პრო­ფე­სორ და­ვით წე­რეთ­ლის თა­ოს­ნო­ბით იწყე­ბო­და გლა­ცი­ოლ­ოგი­ური გამოკვლევები კავკასიონის მყინ­ვა­რებ­ზე. გა­მოც­დი­ლი მკვლე­ვა­რი გარ­სე­ვან კურ­დღე­ლა­იძე სა­თა­ვე­ში ჩა­უდ­გა ქარ­თველ გლაციოლოგთა ექ­სპე­დი­ცი­ებს და წლე­ბის გან­მავ­ლო­ბა­ში დი­დი მონ­დო­მე­ბით მუ­შა­ობ­და მთის მყინ­ვა­რებ­ზე და მდინარეებზე. ამ სა­მუ­შა­ოთა სა­ფუძ­ველ­ზე შექ­მნა 50-ზე მე­ტი ნაშ­რო­მი, რო­მელ­თა დი­დი ნა­წი­ლი გა­მოქ­ვეყ­ნე­ბუ­ლია. მო­ნა­წი­ლე­ობა მი­იღო საქართველოს მყინვართა კა­ტა­ლო­გის შედ­გე­ნა­ში, რო­მე­ლიც 1975 წელს სან­ქტ-პე­ტერ­ბურ­გში გა­მო­იცა.

სწავლობდა აგრეთვე აფხაზეთ-სამეგრელოს მღვიმეებს. მუშაობდა გეოგრაფიის ინსტიტუტის სიონის ექსპერიმენტულ ლაბორატორიაში, სადაც აწარმოებდა კომპლექსურ დაკვირვებებს, რის საფუძველზეც გამოაქვეყნა რამდენიმე ნაშრომი. გარდა ამისა, იგი საინტერესო წერილებს ბეჭდავდა ჟურნალ-გაზეთებში. 

## ბიბლიოგრაფია 
* ანტარქტიდის დღიური. თბილისი, ნაკადული, 1962;
* თუშეთი : მეურნეობა, ბუნება, ტოპონიმიკა. თბილისი, მეცნიერება, 1983. 
## რესურსები ინტერნეტში
## სქოლიო
კატეგორია:ქართველი გეოგრაფები
მაიკლ იმპერიოლი

**ჯეიმზ მაიკლ იმპერიოლი** (დ. 26 მარტი, 1966) — იტალიელ-ამერიკელი მსახიობი. ყველაზე მეტად ცნობილია „სოპრანოს კლანში“ შესრულებული კრისტოფერ მოლტისანტის როლით, რომლისთვისაც მსახიობმა ემის ჯილდო მიიღო დრამატული სერიალის საუკეთესო მეორეხარისხოვანი მსახიობისთვის. 2008 წელს დაწერა და გადაიღო თავისი პირველი მხატვრული ფილმი „მშიერი მოჩვენებები“. იმპერიოლიმ 2015 წელს ითამაშა „ცოფიან ძაღლებში“.

## ახალგაზრდობა 
იმპერიოლის დაბადების სახელია ჯეიმზ მაიკლ იმპერიოლი. დაიბადა ნიუ-იორკში, 1966 წლის 26 მარტს. მისი კინემატოგრაფიული მოღვაწეობა 1980-იანი წლების ბოლოს დაიწყო. 1990 წელს, რამაც მას აღიარება მოუტანა, იყო მარტინ სკორსეზეს ფილმი „დიდებული ბიჭები“ (Goodfellas), სადაც მან სპაიდერის როლი შეასრულა. მუშაობდა მთელი 1990-იანი წლების ნიუ-იორკის დამოუკიდებელ კინოინდუსტრიაში, განსაკუთრებით სპაიკ ლის ფილმებში: „ჯუნგლების ციებ–ცხელება“ (1991), „მალკოლმ X“ (1992), „გამსაღებლები“ (1995) და „სემის ზაფხული“ (1999). 90-იანი წლების შუა პერიოდში ასევე მონაწილეობდა ჰოლივუდის ფილმებში: „ცუდი ბიჭები“ (1995) და „მარტოხელა“ (1996).

## ჯილდოები 
* 1999 წელს კინომსახიობთა გილდიის ჯილდოს გამარჯვებული.

* 2000 წელს კინომსახიობთა გილდიის ჯილდოს ნომინანტი.
* 2001 წელს კინომსახიობთა გილდიის ჯილდოს ნომინანტი.
* 2002 წელს კინომსახიობთა გილდიის ჯილდოს ნომინანტი.
* 2003 წელს ემის ჯილდოს ნომინანტი.
* 2003 წელს ოქროს გლობუსის ნომინანტი.
* 2004 წელს ემის ჯილდოს გამარჯვებული.
* 2004 წელს კინომსახიობთა გილდიის ჯილდოს ნომინანტი.
* 2005 წელს ოქროს გლობუსის ნომინანტი.
* 2006 წელს ემის ჯილდოს ნომინანტი.
* 2006 წელს კინომსახიობთა გილდიის ჯილდოს ნომინანტი.
* 2007 წელს ემის ჯილდოს ნომინანტი.
* 2007 წელს კინომსახიობთა გილდიის ჯილდოს გამარჯვებული.
* 2008 წელს ოქროს ნიმფას ნომინანტი.
* 2010 წელს ოქოს დერბის სატელევიზიო ჯილდოს ნომინანტი.
* 2019 წელს ოქროს გლობუსის ნომინანტი.
* 2019 წელს პორტუგალიის კინოაკადემიის სოფიას პრემიის ნომინანტი.

## რესურსები ინტერნეტში 
* 
* 

## სქოლიო 
კატეგორია:დაბადებული 26 მარტი
კატეგორია:დაბადებული 1966
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:ლი სტრასბერგის თეტრისა და კინოს ინსტიტუტის კურსდამთავრებულები
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
ლურჯი ხავერდი (ფილმი)

„**ლურჯი ხავერდი**“ () — 1986 წლის დეტექტივი, თრილერი და ფსიქოლოგიური საშინელებათა ფილმი. მისი რეჟისორი და სცენარისტია დეივიდ ლინჩი.  მთავარ როლებში არიან კაილ მაკლაქლენი, იზაბელა როსელინი, დენის ჰოპერი და ლორა დერნი. ფილმის სახელწოდება დაფუძნებულია იმავე სახელის მქონე 1951 წელს გამოშვებულ სიმღერაზე.

ფილმი მოგვითხრობს ახალგაზრდა კაცის ამბავს, რომელიც ავადმყოფი მამის მოსანახულებლად მშობლიურ ქალაქში დაბრუნებული მინდორში დაგდებულ ადამიანის მოჭრილ ყურს აღმოაჩენს.

70-იანების მიწურულს და 80-იანების დასაწყისში კინოსტუდიები ფილმს ბლოკავდნენ მისი მკვეთრად ნუდისტური და ძალადობრივი სცენების გამო.

## როლებში 
## გამოხმაურება 
1986 წელს „ლურჯი ხავერდი“ ამერიკაში პოპულარული გახდა და მან მალევე ამერიკული კლასიკის როლი დაიმკვიდრა. გვიანდელ 80-იანებსა და ადრეულ 90-იანებში, ფილმის VHS-ზე, LaserDisc-სა და DVD-ზე ჩაწერის შემდეგ, იგი ამერიკის უფრო ფართო აუდიტორიამ იხილა და დეივიდ ლინჩმა ჰოლივუდის მეინსტრიმ კინოში დაიკავა ადგილი, ხოლო დენის ჰოპერი ისევ გამოჩნდა კინოსამყაროში. ჰოპერის პერფორმანსმა ფრენკ ბუტის როლში, დიდი გავლენა მოახდინა პოპკულტურაზე, მისი შთაგონებით შეიქმნა უამრავი კულტურული რეფერენსები თუ პაროდიები. 

ფილმის ბნელმა, ეროტიკულმა და სპეციფიკურმა სტილმა საფუძველი დაუდო ლინჩის სხვა ნამუშევრებსაც, როგორებიც არის „*ტვინ პიკსი“ (1990-1991)*, *„მულჰოლენდ დრაივი“ (2001).* 

## მემკვიდრეობა 
მინი|293x293პქ|დეივიდ ლინჩი
*„ლურჯი ხავერდს“* ხშირად უწოდებენ 80-იანების ერთ-ერთ საუკეთესო ფილმს, ამერიკული სიურეალიზმის ერთ-ერთ საუკეთესო ნიმუშს და ერთ-ერთ საუკეთესო ნამუშევარს დეივიდ ლინჩის კარიერის განმავლობაში. The Guardian-მა ფილმი 100 საუკეთესო ფილმის სიაში შეიყვანა. 

*„ლურჯს ხავერდს“* ბევრი სხვადასხვა ჯილდო აქვს აღებული. ერთ-ერთი ყველაზე მნიშვნელოვანი არის ოსკარი, რომელიც 1987 წელს დეივიდ ლინჩმა საუკეთესო რეჟისორის კატეგორიაში მოიპოვა.

ფილმით ინსპირირებულმა პოპ-მომღერალმა, ლანა დელ რეიმ 2012 წელს ბობი ვინტონის სიმღერის, "ლურჯი ხავერდის" ქავერი ჩაწერა. ვიდეო კლიპში ჩანს დეივიდ ლინჩის გავლენა. ვიდეოში დელ რეი დოროთი ვალენის როლს ასახიერებს. 

იზაბელა როსელინიმ 1987 წელს Independent Spirit Award-ში საუკეთესო ქალი მსახიობის კატეგორიაში გაიმარჯვა. დენის ჰოპერმა და დეივიდ ლინჩმა 1987 წელს ლოს-ანჟელესის კინოკრიტიკოსების ასოციაციის ჯილდო მოიპოვეს, საუკეთესო რეჟისორისა (ლინჩი) და საუკეთესო მეორეხარისხოვანი მსახიობის (ჰოპერი) ნომინაციებში.

## რესურსები ინტერნეტში
* 
* 
* 

## სქოლიო
კატეგორია:დეივიდ ლინჩის ფილმები
კატეგორია:1986 წლის ფილმები
კატეგორია:ამერიკული დამოუკიდებელი ფილმები
კატეგორია:ამერიკული ფილმები
შაო-შიენ ჰუ

**შაო-შიენ ჰუ** (ჩინ. 侯孝賢; დ. 8 აპრილი, 1947, მეის პროვინცია, გუანდონგი, ჩინეთის რესპუბლიკა) — ტაივანელი კინორეჟისორი, სცენარისტი, პროდუსერი და მსახიობი. ტაივანის ახალი ტალღის მოძრაობის ერთ-ერთი დამფუძნებელი. 

## ადრეული ცხოვრება და კინო-კარიერა 
ჰოუს ოჯახი ჩინეთის სამოქალაქო ომის დროს (1945-1949) ტაივანში გადასახლდა, სადაც მან თავისი ბავშვობა გაატარა. სწავლობდა ტაივანის სახელმწიფო ხელოვნების აკადემიაში, სადაც სწავლა 1972 წელს დაასრულა და 1970-იანების ნახევრამდე, სანამ სცენარისტობას და რეჟისორის ასისტენტობას დაიწყებდა, გამყიდველად მუშაობდა.

1980 წელს ჰუმ თავისი სადებიუტო სრულმეტრაჟიანი ფილმი გადაიღო, სახელად *„საყვარელი გოგო“ (Jiushi liuliu de ta).* დროთა განმავლობაში, სტილის ჩამოყალიბების შემდეგ, მისი ფილმები გამოირჩეოდა ნარატივის ეპიზოდური მოყოლით, ხშირად უსიტყვო მოქმედებებით, რომლებიც ჰუს ნამუშევრებში ხშირად დიალოგების მაგივრობას წევენ.

მიუხედავად მისი წარმატებული პროექტებისა და თავის ქვეყანაში პოპულარობისა, დასავლეთის აუდიტორიამ იგი მხოლოდ 2007 წელს გაიცნო, როცა ფრანგული ფილმი, *„წითელი ბუშტის ფრენა*“ გამოუშვა. ისტორია გვიყვება ჩინელი მოსწავლის შესახებ, რომლის დედაც გზააბნეული ხელოვანი და მარტოხელა დედაა (მის როლს ჟულიეტ ბინოში ასრულებს). 

ჰუს ჯამში დაწერილი აქვს ოცდაერთი ფილმის სცენარი, აქედან გადაიღო რვა. იგი თანასცენარისტია ედვარდ იანგის ფილმისა „*ტაიბეის ისტორია“,* სადაც თავად ასრულებდა ერთ-ერთი მთავარი პერსონაჟისა და პროტაგონისტის, ლუნის, როლს.

## სტილი 
ჰუს ფილმების ერთ-ერთი თვისება თხრობის სიმოკლეა. უპირატესობას ანიჭებს ვიზუალურ გამოსახულებას. ხშირად იყენებს იმპროვიზაციას, ხოლო მსახიობებს მის ფილმებში მკვეთრად ნატურალისტური შესრულება ახასიათებთ. იგი არ იყენებს ტიპურ ნარატიულ ლოგიკას და ხშირად მის ფილმებში ქრონოლოგია არეულია. 

ჰოუს ფილმების ჯილდო მიუღიათ ისეთ მნიშვნელოვანი კინოფესტივალებზე, როგორიც არის ვენეციის კინოფესტივალი, კანის კინოფესტივალი, ბერლინის კინოფესტივალი, ჰავაის საერთაშორისო კინოფესტივალი. 1990 წელს ამერიკელი და საერთაშორისო კრიტიკოსების მიერ იგი „დეკადის საუკეთესო რეჟისორად“ გამოცხადდა.

ჰუმ მიიღო ჯილდო კანის კინოფესტივალზე საუკეთესო რეჟისორის ნომინაციაში ფილმისთვის „*ასასინი*“ (2015).

ჰქონია სამსახიობო გამოცდილებაც. იგი ჩნდება ტაივანური ახალი ტალღის ერთ-ერთი გამორჩეული რეჟისორის, ედვარდ იანგის 1984 წელს გამოსულ ფილმში, „*ტაიბეის ისტორიაში*“. იგი ლუნის, ბეისბოლის ვარსკვლავის როლს ასრულებს. მას თავისი შეყვარებული მიატოვებს და ცდილობს, იპოვოს გზა ტაიბეიში. ჰოუს ასევე ჰქონდა პატარა როლი 2013 წელს გამოშვებული ჩინურ კომედიურ ფილმში, „ახალგაზრდული სტილი“, რომელიც თინეიჯერების შესახებ გვიყვება.

## სქოლიო 
კატეგორია:ტაივანელი კინორეჟისორები
კატეგორია:ტაივანელი სცენარისტები
კატეგორია:ტაივანელი მსახიობები
კატეგორია:დაბადებული 8 აპრილი
კატეგორია:დაბადებული 1947
კატეგორია:XX საუკუნის ტაივანელი მამაკაცი მსახიობები
კატეგორია:აზიელი კინოპროდიუსერები
კატეგორია:ტაივანელი კინოპროდიუსერები
კატეგორია:ტაივანელი მამაკაცი ტელემსახიობები
კატეგორია:ცოცხალი ადამიანები